Einar K. Guðfinnsson stjórnarformaður Landssambands fiskeldisstöðva birti athyglisverða grein á vef LF í dag : Laxeldisframleiðslan í heiminum er nú um 2,5 milljónir tonna sem svarar til 17,5 milljarða máltíða . Þetta kemur fram í nýrri skýrslu Alþjóðasamtaka fiskeldisstöðva , ISFA . Skilur eftir sig lágmarks kolefnisfótspor „ Það er hafið yfir allan vafa að laxeldisframleiðslan verður æ mikilvægari “ , segir Trond Davidsen frá Noregi , sem er formaður samtakanna . 500 milljarða verðmætisaukning á þremur árum Skýrsla ISFA er sú þriðja í röðinni á jafn mörgum árum . Í fyrstu skýrslunni sem út kom árið 2015 kom fram að heimsframleiðslan á laxi svaraði til 14,8 milljarða máltíða að verðmæti 10 milljarða bandaríkjadala , sem eru rúmlega eitt þúsund milljarðar króna . Aukningin á þessum þremur árum er því nálægt 50 prósentum , eða um 500 milljarðar króna .